text: Í góðveðrinum sunnudagin 14. august vunnu okkara menn tryggan sigur á FC Suðuroy. Úrslitið gjørdist 5-1 eftir 3-1 í hálvleikinum.
text: #000000
text: Vit fingu ein kvøkk, tá Salmundur Bech tíðliga í dystinum legði FC Suðuroy á odda, men skjótt høvdu okkara menn sett tingini uppá pláss. Vit vóru nógv betri enn mótstøðuliðið allan dystin og við trimum góðum málum í fyrra hálvleik, fóru vit við góðari kenslu til hálvleiks við støðuni 3-1.
text: #000002
text: Fyrst fann Magnus hegnisliga Klæmint í brotsteiginum og málslúkarin sveik ikki álitið. Nakað seinni varð Árni sendur avstað við góðari sending frá Haraldi. Árni fór framvið málverjanum, og so var støðan 2-1. Tá 40 min. vóru spældir, fingu vit fríspark eini 20 metrar frá málinum í sera góðari støðu. Magnus og Árni, sum helst vóru best upplagdu leikararnir á vøllinum, stóðu til reiðar og øll stóðu og bíðaði eftir, hvør av teimum skuldi skjóta. Árni tók sær væl av frísparkinum, og so var klárt at fara til hálvleiks við tryggari leiðslu.
text: #000003
text: Í seinna hálvleiki var gongdin tann sama. NSÍ sat á øllum og spurningurin var bara, hvussu stórur sigurin bleiv. Miðskeiðis í seinna hálvleiki fingu vit tvey mál, so endaliga úrslitið gjørdist 5-1.
text: #000004
text: Fyrst sendi Magnus góða sending inn um verjuna hjá FC Suðuroy, har Christian Høgni tamdi væl, brúkti vælkendu skotfintuna, so málmaðurin fór til aðra síðuna, áðrenn hann spakuliga sendi bóltin í tóma málið. Nakað seinni kom besta málið í dystinum, tá Árni fekk góða sending út í høgru síðu frá Magnusi. Árni tamdi bóltin og sendi við frálíkum skoti bóltin upp um málverjan hjá FC Suðuroy. Eitt sera vakurt mál at enda málveitsluna við.
text: #000005
text: Vit liggja á einum tryggum og flottum bronsuplássi, men stutt er upp til silvurkrónurnar og enn er gulldreymurin ikki farin, so tað er bara at koyra á víðari. Sunnudagin koma sundalagsmenn á vitjan, áðrenn stóri steypadagurin verður á skránni. Av sonnum spennandi tíðir fyri okkum viðhaldsfólk.
text: #000006
text: Úr skotgrøvini: Kaj Joensen, EB/Streymur
text: #000009
text: Í skotgrøvini hesa ferð hava vit smílandi 3-2 vertin av Eiði, sum í løtuni er búsitandi í Odense. Navn og aldur? Kaj Joensen, 37 ár. Hevur tú sjálvur spælt fótbólt, og hvar á vøllinum? Eg havi spælt fótbólt, frá tí eg var 7-8 ára gamal. Byrjaði í EB, sum seinni legði saman við Streymi. Til...
text: #000010
text: NSÍ hevur í kvøld leikt javnt 1-1 móti B68 á Svangaskarði. Chr. Høgni skjeyt okkara mál. Onkur vildi sagt, at veðrið hevði skyldina, so tað kunnu vit gott – eina løtu. Tað var oysregn allan dystin og nakað av vindi lágt. Bóltarnir vóru hálir og ringir at fáa tamarhald á. Tað var vónleyst at spæla...
text: #000012
text: Dystirnir millum EB/Streymur og NSÍ plaga vanliga at vera javnir, vælleiktir og spennandi. Tað sama kann sigast um dagsins dyst. Dysturin endaði við javnleiki 2-2, eftir at hálvleiksstøðan var 1-1. Hampulig fótbóltslíkindi vóru við Margáir, tá ið EB/Streymur og NSÍ møttust seinnapartin kl. 17.00 . Eitt frískt lot lá longs eftir vøllinum, men turt var...
text: #000015
text: Undan dystunum spyrja vit onkran fjeppara nakrar spurningar. Hesu ferð er fjepparin Gudny Nielsen. Navn? Gudny Nielsen Hevur tú fast pláss til dyst við Løkin og hvar? Nei, eg plagi at fara har, sum tað stendur mest á. Spældi tú sjálv? Nei, ikki fótbólt. Men øll trý børnini sparka, og tí er man aktivur í...
text: #000017
text: Lutakast hevur verið í Nyon í Fraklandi um, hvør skal leika ímóti hvørjum í komandi Europa League. Fyri okkum í NSÍ lagaði lutakastið seg soleiðis, at vit skulu leika ímóti Linfield FC úr Norðurírlandi. Linfield FC kenna flestu føroyingar eftirhondini væl. Hetta er nevniliga 4. árið á rað, at teir skulu spæla ímóti einum liði...
text: #000020
text: Tað var við stórum spenningi, at sæð varð fram til dystin í Klaksvík í dag. Eftir stigatalvuni at døma, skuldu hesi bæði liðini verið hampiliga jøvn í styrki. Og áskoðararnir fingu eisini dramatikk fyri allar pengarnar. Spælið var lívligt og álopsinnað, og kundu bæði liðini av røttum havt vunnið dystin. NSÍ byrjaðu við hesum 11...
text: #000023